b'\n_START_ARTICLE_\nSeljord\n_START_SECTION_\nPolitikk\n_START_PARAGRAPH_\nVed kommunevalget i 2015 hadde Senterpartiet st\xc3\xb8rst framgang med 17,2 prosent i forhold til kommunevalget i 2011 og fikk 27,1 prosent av stemmene. Arbeiderpartiet var st\xc3\xb8rste parti med 28,6 prosent, en framgang p\xc3\xa5 7,9 prosent. H\xc3\xb8yre hadde en tilbakegang p\xc3\xa5 11,9 prosent og fikk 21,4 prosent. Fremskrittspartiet gikk tilbake 2,1 prosent til 6,7 prosent. Milj\xc3\xb8partiet De Gr\xc3\xb8nne fikk 6,5 prosent, Kristelig Folkeparti gikk tilbake fra 12 til 6 prosent. Venstre hadde en tilbakegang p\xc3\xa5 1,9 prosent til 3,7 prosent. Av 2353 stemmeberettigede, stemte 1431 d.v.s 60,8 prosent.  _NEWLINE_Halfdan Haugan fra Arbeiderpartiet er ordf\xc3\xb8rer for perioden 2015-2019 med Jon Svartdal (H\xc3\xb8yre) som varaordf\xc3\xb8rer. _NEWLINE_Kilde: Regjeringen.no - kommunevalget 2015_NEWLINE_Se utfyllende artikkel - Valgresultater for Seljord kommune 1979-2011\n_START_SECTION_\nKommunikasjon\n_START_PARAGRAPH_\nTelemark Bilruter har hovedbase i Seljord. Selskapet driver et vidt forgrenet rutenett i hele Telemark og inn i Aust-Agder til Arendal.\n_START_SECTION_\nBygder\n_START_PARAGRAPH_\nSeljord har flere bygder som Flatdal, \xc3\x85motsdal, Svartdal, Langlim og Garvik._NEWLINE_I tillegg har Seljord mange sm\xc3\xa5 bygder som Nordbygdi, Dyrlandsdalen, Vefall og Manheimstrondi.'